CELEX: E2008C0302
Language: ro
Date: 2008-05-21 00:00:00
Title: Decizia Autorității de Supraveghere a AELS nr. 302/08/COL din 21 mai 2008 cu privire la statutul Norvegiei în ceea ce privește necroza hematopoietică infecțioasă și septicemia hemoragică virală și de abrogare a Deciziei nr. 71/94/COL a Autorității AELS de Supraveghere din 27 iunie 1994 , astfel cum a fost modificată ultima dată prin Decizia nr. 244/02/COL a Autorității AELS de Supraveghere din 11 decembrie 2002

12.2.2009   
            
            
               RO
            
            
               Jurnalul Oficial al Uniunii Europene
            
            
               L 41/32
            
         
      DECIZIA AUTORITĂȚII DE SUPRAVEGHERE A AELS
   
      NR. 302/08/COL
   din 21 mai 2008
   cu privire la statutul Norvegiei în ceea ce privește necroza hematopoietică infecțioasă și septicemia hemoragică virală și de abrogare a Deciziei nr. 71/94/COL a Autorității AELS de Supraveghere din 27 iunie 1994, astfel cum a fost modificată ultima dată prin Decizia nr. 244/02/COL a Autorității AELS de Supraveghere din 11 decembrie 2002
   AUTORITATEA AELS DE SUPRAVEGHERE,
   AVÂND ÎN VEDERE Acordul privind Spațiul Economic European, în special articolul 109 și Protocolul 1,
   AVÂND ÎN VEDERE Acordul între statele AELS privind instituirea unei Autorități de Supraveghere și a unei Curți de Justiție, în special articolul 5 alineatul (2) litera (d) și Protocolul 1,
   AVÂND ÎN VEDERE actul menționat în anexa I capitolul I punctul 4.1.5 din Acordul SEE (Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și a produselor de acvacultură), astfel cum a fost adaptat prin Protocolul 1 la Acordul SEE, în special articolul 5 din acest act,
   ÎNTRUCÂT, prin scrisoarea din data de 3 mai 1994, Norvegia a depus documentele justificative corespunzătoare pentru acordarea statutului de zonă autorizată pentru teritoriul său, în ceea ce privește necroza hematopoietică infecțioasă (NHI) și septicemia hemoragică virală (SHV), și a prezentat, totodată, normele naționale prin care se asigură întrunirea condițiilor care trebuie respectate pentru menținerea statutului de zonă autorizată,
   ÎNTRUCÂT, prin Decizia nr. 71/94/COL a Autorității din 27 iunie 1994, Norvegia a fost recunoscută ca zonă continentală și costieră autorizată pentru pești în ceea ce privește NHI și SHV,
   ÎNTRUCÂT Autoritatea, prin Decizia nr. 220/96/COL din 4 decembrie 1996, Decizia nr. 159/98/COL din 25 iunie 1998 și Decizia nr. 244/02/COL din 11 decembrie 2002, a modificat Decizia nr. 71/94/COL din 27 iunie 1994,
   ÎNTRUCÂT prin Decizia nr. 71/94/COL, astfel cum a fost modificată prin Decizia nr. 244/02/COL din 11 decembrie 2002, s-a stabilit că regiunile din Norvegia menționate în anexa la decizia menționată anterior au fost recunoscute ca zonă continentală autorizată și ca zonă costieră autorizată pentru pești în ceea ce privește NHI și SHV,
   ÎNTRUCÂT, la 26 noiembrie 2007, s-a confirmat existența unui focar de SHV în regiunea Møre og Romsdal din Norvegia,
   ÎNTRUCÂT autoritatea competentă din Norvegia a informat Autoritatea despre măsurile adoptate pentru a elimina boala și a limita răspândirea ei,
   ÎNTRUCÂT Autoritatea a evaluat informațiile furnizate de autoritatea competentă din Norvegia,
   ÎNTRUCÂT măsurile luate în această etapă par a fi corespunzătoare,
   ÎNTRUCÂT Autoritatea a discutat chestiunea cu Comisia Europeană,
   ÎNTRUCÂT în Norvegia nu au survenit modificări în ceea ce privește NHI,
   ÎNTRUCÂT Autoritatea consideră că Norvegia, cu excepția zonelor menționate în anexă, ar trebui să fie recunoscută în continuare ca zonă continentală autorizată și zonă costieră autorizată pentru pești în privința NHI și SHV,
   ÎNTRUCÂT măsurile cuprinse în prezenta decizie sunt conforme cu avizul Comitetului Veterinar al AELS care asistă Autoritatea AELS de Supraveghere,
   ADOPTĂ PREZENTA DECIZIE:
   
               1.
            
            
               Norvegia, cu excepția zonelor menționate în anexă, este recunoscută ca zonă continentală autorizată și ca zonă costieră autorizată pentru pești în privința NHI și SHV.
            
         
               2.
            
            
               Decizia nr. 71/94/COL a Autorității AELS de Supraveghere din 27 iunie 1994 cu privire la statutul Norvegiei în ceea ce privește necroza hematopoietică infecțioasă și septicemia hemoragică virală, astfel cum a fost modificată ultima dată prin Decizia nr. 244/02/COL din 11 decembrie 2002, se abrogă.
            
         
               3.
            
            
               Prezenta decizie intră în vigoare la 21 mai 2008.
            
         
               4.
            
            
               Prezenta decizie se adresează Norvegiei.
            
         
               5.
            
            
               Prezenta decizie este autentică în limba engleză.
            
         
      Adoptată la Bruxelles, 21 mai 2008.
      
         
            Pentru Autoritatea AELS de Supraveghere
         
         Per SANDERUD
         
         
            Președinte
         
         Kristján Andri STEFÁNSSON
         
         
            Membru al Colegiului
         
      
   
   
      ANEXĂ
      NHI
      Norvegia, cu excepția părții norvegiene a bazinelor hidrografice de la Grense Jacobselv, a râului Pasvik și a râurilor situate între cele două puncte și a regiunii costiere conexe.
      SHV
      Norvegia, cu excepția:
      
                  1.
               
               
                  Părții norvegiene a bazinelor hidrografice de la Grense Jacobselv, a râului Pasvik și a râurilor situate între cele două puncte și a regiunii costiere conexe;
               
            
                  2.
               
               
                  Zonelor costiere ale municipalităților Stranda și Norddal delimitate după cum urmează:
                  
                              —
                           
                           
                              la est, de o linie trasată între debarcaderul pentru feriboturi de la Linge, în partea de nord a Norddalsfjorden și Svarthammaren;
                           
                        
                              —
                           
                           
                              la nord-vest de o linie trasată între Urda, pe partea de est a Stofjorden, și Øygardsnakken, pe partea de vest a Storfjorden;
                           
                        
                              —
                           
                           
                              la sud de o linie trasată între Dukevika, pe partea de vest a Synnulvsfjorden, și un punct situat în Fjord, la un kilometru la nord de ferma abandonată Smoge pe partea de est a Synnulvsfjorden.